Thelma Schoonmaker

Thelma Colbert Schoonmaker, nada en Alxer o 3 de xaneiro de 1940, é unha montadora estadounidense, gañadora de tres premios Óscar.

 Traxectoria 
Schoonmaker naceu en Alxeria, filla de pais estadounidenses, Thelma e Bertram Schoonmaker. Bertram, descendente da familia Schoonmaker de Nova York, estaba empregado como axente pola Standard Oil Company e traballou continuamente no estranxeiro. Creceu en varios países, como na illa de Aruba.

Schoonmaker non viviu nos Estados Unidos ata a adolescencia en 1955, e inicialmente estaba asombrada pola cultura do país. Schoonmaker estaba interesada en ter unha carreira na diplomacia internacional e comezou a asistir á Universidade Cornell en 1957, onde estudo ciencias políticas e ruso. Cando se graduou de Cornell en 1961, comezou a participar en probas para o Departamento de Estado para adquirir un posto no goberno estadounidense.Daniel Aloi, "Thelma Schoonmaker '61 to talk movies Nov. 19 at Cornell", cornell.edu; consultado o 26 de febreiro de 2018. Con inclinacións políticas, mostrou repulsión pola política surafricana do apartheid, o que non sentou ben nas probas para a administración. Como reacción a esta experiencia, comezou a tomar clases de arte primitiva.

Respondeu posteriormente a un anuncio clasificado para traballar como editora de cinema.Thelma Schoonmaker Profile, Turner Classic Movies Film Article; consultado o 5 de febreiro de 2013. Realizou un curso de verán de seis semanas no programa de cinema na Universidade de Nova York, onde coñeceu a Scorsese e axudouno a montar a súa primeira longametraxe, Who's That Knocking at My Door. Schoonmaker traballou co director Martin Scorsese durante máis de cincuenta anos e montou gran parte dos seus filmes.

Ao longo da súa carreria recibiu seis candidaturas aos premios Óscar, e gañou en tres ocasións, polas montaxes de Raging Bull, The Aviator e Infiltrados.

 Vida privada 
miniatura|Thelma Schoonmaker e Columba Powell no Festival de Cannes (2009). Columba Powell é fillo de Michael Powell
Schoonmaker foi presentada a Michael Powell por Scorsese e o produtor cinematográfico Frixos Constantine. A parella estivo casada dende o 19 de maio de 1984 ata a morte de Powell en 1990. Non tiveron fillos.Chris Tilly, "Thelma Schoonmaker Q&A" , TimeOut.com, 26 de setembro de 2005.

Dende a morte de Powell, Schoonmaker dedicouse á conservación dos filmes do seu marido, que dirixiu moitos clásicos, incluído The Red Shoes.

 Filmografía 

 Who's That Knocking at My Door (1967)
 Touro salvaxe (1980)
 The King of Comedy (1982)
 After Hours (1985)
 The Color of Money (1986)
 Bad (1987), vídeo musical
 The Last Temptation of Christ (1988)
 New York Stories (1989) segmento "Life Lessons"
 Un dos nosos (1990)
 Cape Fear (1991)
 A idade da inocencia (1993)
 Casino (1995)
 Grace of My Heart (1996)
 Kundun (1997)
 Bringing Out the Dead (1999)
 Gangs of New York (2002)
 The Aviator (2004)
 Infiltrados (2006)
 Shutter Island (2010)
 Hugo (2011)
 The Wolf of Wall Street (2013)
 Bombay Velvet (2015)
 Silence (2016)
 The Snowman (2017)
 The Irishman (2019)

 Premios 
Con sete candidaturas aos premios Óscar, Schoonmaker é a segunda montadora máis nomeada na historia dos premios da Academia, despois de Michael Kahn, que obtivo oito candidaturas. Empatada con Kahn, Daniel Mandell e Ralph Dawson, tamén ten o récord de máis vitorias na categoría de mellor montaxe con tres premios.

En 2012, a Motion Picture Editors Guild publicou unha listaxe cos 75 filmes mellor editados de todos os tempos baseado nunha enquisa entre os seus membros. Tres filmes montados por Schoonmaker con Scorsese están na listaxe: Touro salvaxe (1980), no primeiro posto, Un dos nosos (1990), no número quince, e Hugo (2011), no sesenta e nove. Só George Tomasini, montador dos filmes de Alfred Hitchcock na década de 1950, ten máis aparicións na listaxe.

 Notas 

 Véxase tamén 
 Bibliografía 

  No transcript available.




 2007 Coolidge Award Thelma Schoonmaker – The Coolidge Corner Theatre
 Ligazóns externas 
 Schoonmaker, Thelma en Encyclopedia.com
 "Thelma Schoonmaker: From 'Raging Bull' to 'Silence'" entrevista do 26 de xaneiro de 2017 en Studio 360

Categoría:Nados en Alxer
Categoría:Nados en 1940
Categoría:Editores de cinema
Categoría:Personalidades do cinema dos Estados Unidos de América
Categoría:Alumnos da Universidade Cornell